Lav et referat af nedenstående tekst:

Tekst:
- Jeg kan ikke sige noget nu, men måske sker der noget indenfor de næste par timer, måske først 23.59 i aften, sagde AaB sportsdirektør, Lynge Jacobsen i dag klokken 15 til TV2 NORD. Det blev sagt med et smil på læben. Lynge Jacobsen henviser til at fristen i tranfervinduet udløber i aften 24.00, hvis de vil have forstærkning til Champions League-kvalifikationen på onsdag. - Jeg kan ikke give dig noget navn nu, men det er ikke Prica, fortæller Lynge Jacobsen til TV2 NORD. Rygterne har været mange i forbindelse med hvem AaB har jagtet, som makker til Jeppe Curth i angrebet. Martin Bernburg fra FC Nordsjælland, har været nævnt, men det varmeste navn i dag er Southamptons polske angriber Marek Saganowski. Han spillede blandt andet to kampe for Polen i den nyligt forgangne EM-slutrunde. Måske er der afklaring på rygterne senere i dag.

Referat:
Det bliver ikke Sunderland-spilleren Rade Prica, der skal forstærke AaB til onsdagens meget vigtige CL-kvalifikation mod Kaunas. Men måske dukker en anden forstærkning op i sidste øjeblik